การประกอบธุรกิจของผลิตภัณฑ์แต่ละสาย

ธุรกิจหลักของบริษัทฯ แบ่งได้เป็น 3 สาย คือ ธุรกิจผลิตภัณฑ์คอนกรีต
ธุรกิจร้านจำหน่ายวัสดุก่อสร้างและอุปกรณ์ตกแต่ง บ้าน ในรูปแบบร้านค้าปลีกสมัยใหม่
และธุรกิจคอนกรีตมวลเบา

ธุรกิจผลิตภัณฑ์คอนกรีต

1. ลักษณะของผลิตภัณฑ์และการให้บริการ

1.1 ผลิตภัณฑ์คอนกรีตผสมเสร็จ

บริษัทฯ มีโรงงานคอนกรีตผสมเสร็จให้บริการลูกค้ากว่า 29 แห่ง
ตั้งกระจายอยู่ในเขตพื้นที่กรุงเทพฯ ปริมณฑล ภาคตะวันออก และต่างประเทศ

1.2 ผลิตภัณฑ์คอนกรีตสำเร็จรูป

1.2.1 ผลิตภัณฑ์คอนกรีตสำเร็จรูปสำหรับโครงสร้างงานระบบ แบ่งเป็น

  - ผลิตภัณฑ์คอนกรีตสำเร็จรูปงานโครงสร้าง ได้แก่ แผ่นพื้น HOLLOW CORE PLANK BLOCK
  GIRDER และ BARRIER

- ผลิตภัณฑ์คอนกรีตสำเร็จรูปงานระบายน้ำ ได้แก่ ท่อระบายน้ำชนิดปากลิ้นราง
ท่อระบายน้ำชนิดปากระฆัง ท่อคอนกรีตเสริมเหล็กหล่อสำเร็จรูปสี่เหลี่ยม ท่อดันลอด
บ่อพักคอนกรีตเสริมเหล็ก รางระบายน้ำ

  1.2.2 ผลิตภัณฑ์คอนกรีตสำเร็จรูปสำหรับงานตกแต่ง ได้แก่ บล็อกประสานปูพื้น บล็อกหญ้า
  แผ่นทางเท้าและ ขอบคันหิน

ทั้งนี้ บริษัทฯ
ยังมีบริการรับออกแบบและผลิตสินค้าคอนกรีตที่มีรูปแบบและคุณสมบัติเฉพาะตามคำสั่งของลูกค้า
(Made-to-order) โดยปัจจุบัน บริษัทฯ มีกำลังการผลิตคอนกรีตผสมเสร็จได้สูงสุด 92,000
คิวต่อเดือน และงานคอนกรีตสำเร็จรูป 17,500 คิวต่อเดือน และบริษัทฯ
มีอัตราการผลิตคอนกรีตผสมเสร็จ 39,500 คิวต่อเดือน และคอนกรีตสำเร็จรูป 12,750
คิวต่อเดือน หรือคิดเป็นร้อยละ 42.93 และร้อยละ 72.86 ตามลำดับ
ซึ่งเพียงพอสำหรับการรองรับใบสั่งซื้อผลิตภัณฑ์จากลูกค้า

นอกจากนี้ บริษัทฯ เป็นตัวแทนจำหน่ายรายใหญ่ของปูนซีเมนต์นครหลวง
ปูนซีเมนต์ทีพีไอและปูนซีเมนต์เอเชีย และวัสดุก่อสร้างอื่น ๆ เช่น ทราย หิน
โดยคิดเป็นสัดส่วนต่ำกว่าร้อยละ 1 ของยอดจำหน่ายรวมของบริษัทฯ

2. การตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

- นอกจากมาตรฐานในระดับสูงที่เป็นที่ยอมรับในอุตสาหกรรมแล้ว ปัจจุบัน CCP
ยังมีการพัฒนาสินค้าอย่างต่อเนื่องเพื่อยกระดับมาตรฐานสินค้า อันได้แก่ คอนกรีต Ultra high
strength, Self Compacting Concrete โดยสินค้าดังกล่าวทาง CCP
ได้ออกสินค้าเพื่อช่วยประหยัดต้นทุนของลูกค้าในภาวะวิกฤตของราคาน้ำมันและเหล็กที่มีราคาพุ่งสูงขึ้นอย่างต่อเนื่อง
และบริษัทยังได้เพิ่มสายการผลิต Precast ผนังสำเร็จรูป
เพื่อการรองรับการเติบโตของภาคการก่อสร้างในอนาคต
รวมไปถึงแนวโน้มค่าแรงงานที่เพิ่มสูงขึ้นเพื่อสนับสนุนลูกค้าของบริษัทให้สามารถแข่งขันได้สูงขึ้นอย่างไรก็ตาม
ระบบ GPS และ CDS

ทางบริษัทยังเป็นผู้นำธุรกิจผลิตคอนกรีตผสมเสร็จด้วยระบบดังกล่าวทำให้ลูกค้ามั่นใจได้ว่าลูกค้าจะได้รับสินค้าที่ตรงคุณภาพที่ต้องการและครบถ้วนตรงเวลา

- ราคาเหมาะสมและสามารถแข่งขันได้

2.1.2 ลักษณะลูกค้า

บริษัทฯ มีลูกค้าทั้งภาครัฐและภาคเอกชน โดยลูกค้าภาครัฐ บริษัทฯ
จะเข้ารับงานทั้งโดยตรงจากหน่วย งานของรัฐที่เป็นเจ้าของโครงการก่อสร้างต่าง ๆ
หรือทั้งผ่านกลุ่มผู้รับเหมาก่อสร้างในโครงการของรัฐ ส่วนลูกค้าภาคเอกชน ได้แก่
ผู้รับเหมาก่อสร้างที่ก่อสร้างโครงการ ในโครงการหมู่บ้าน อาคารสำนักงาน ห้างสรรพสินค้า
โดยในปี 2555 บริษัทฯ มีงานภาครัฐและภาคเอกชนในสัดส่วนเฉลี่ย ร้อยละ 60 ต่อ 40
(เมื่อคิดจากรายได้รวมของบริษัทฯ) อย่างไรก็ตาม ลักษณะการสั่งซื้อผลิตภัณฑ์คอนกรีตสำเร็จรูป
มีทั้งการสั่งซื้อผลิตภัณฑ์ในรูปแบบมาตรฐานและการสั่งทำผลิตภัณฑ์ตามรูปแบบและคุณสมบัติเฉพาะของแต่ละโครงการ

2.1.3 กลุ่มลูกค้าเป้าหมาย

กลุ่มลูกค้าเป้าหมายของบริษัทฯ ได้แก่
บริษัทผู้รับเหมาโครงการด้านการโยธาและระบบจราจรของภาครัฐ
รวมถึงบริษัทผู้รับเหมาโครงการอสังหาริมทรัพย์ และกลุ่มลูกค้าที่เป็นเจ้าของบ้าน

2.1.4 นโยบายราคา

บริษัทฯ จะกำหนดราคาผลิตภัณฑ์จากต้นทุนและส่วนบวกเพิ่ม(Cost plus
Margin)โดยนำปริมาณการสั่งซื้อและการแข่งขันของอุตสาหกรรมมาพิจารณาประกอบเช่นกัน

2.1.5 การจำหน่ายและช่องทางการจำหน่าย

บริษัทฯ จำหน่ายผลิตภัณฑ์ให้แก่ลูกค้าโดยตรงและผ่านตัวแทนของบริษัทฯ
ซึ่งส่วนใหญ่การจำหน่ายจะมีลักษณะขายตรงให้แก่ลูกค้าในภาครัฐและเอกชน
โดยมีพนักงานของบริษัทฯ เป็นผู้ติดต่อโดยตรง

2.2 สภาพการแข่งขัน และภาวะอุตสาหกรรม

ปี 2555 เป็นปีที่บริษัทผลิตภัณฑ์คอนกรีตชลบุรี จำกัด (มหาชน) ประสบความสำเร็จอีกปีหนึ่ง
จากภาวะอุทกภัยในภาคกลางของประเทศในปลายปี 2554 ได้เกิดเหตุการณ์
การเปลี่ยนแปลงโครงสร้างธุรกิจอย่างมากมายโดยเฉพาะการย้ายถิ่นฐานของอุตสาหกรรมเพื่อไม่ให้เกิดเหตุการณ์ซ้ำรอยเหมือนปี
2554 จังหวัดชลบุรี ระยอง ฉะเชิงเทรา เป็นพื้นที่
ที่ได้รับประโยชน์จากการย้ายถิ่นฐานครั้งนี้เป็นอย่างมากเมื่ออุตสาหกรรมย้ายถิ่นฐาน
ก็จะมีแรงงานติดตามมา การก่อสร้างทั้งที่อยู่อาศัย และโรงงานอุตสาหกรรมเกิดขึ้นอย่างมากมาย
ความต้องการวัสดุเกิดขึ้นอย่างเช่น คอนกรีตผสมเสร็จ คอนกรีตสำเร็จรูป งานระบายน้ำ งานผนัง
และอื่นๆ ที่เกี่ยวข้องกับที่อยู่อาศัย
กับโรงงานมีความต้องการสูงเป็นอย่างมากถึงแม้ที่ผ่านมาวัตถุดิบต่าง ๆ ที่เกี่ยวข้องกับการก่อสร้าง
เช่น หิน ทราย ได้มีการปรับราคาขึ้นอย่างรวดเร็วแต่บริษัทก็สามารถ ผลักโอนภาระต่าง ๆ
ที่เกิดขึ้นให้กับผู้ซื้อได้ตามความเหมาะสม

จากภาวะเศรษฐกิจโดยรวมที่ดีขึ้น นักท่องเที่ยวทั้งในประเทศ และต่างประเทศ
ก็ได้มีการท่องเที่ยวพักผ่อนเพิ่มขึ้น แหล่งท่องเที่ยวในชลบุรี เช่น บางแสน พัทยา ระยอง
โรงแรมที่พักชั่วคราวต่าง ๆ ได้เกิดขึ้นอย่างมากมาย

ทั้งภาคอุสาหกรรมและแรงงานที่เคลื่อนย้ายมาตามอุตสาหกรรมและแหล่งท่องเที่ยวได้ขยายตัวอย่างต่อเนื่อง
ความต้องการวัสดุก่อสร้าง โครงสร้าง เช่น คอนกรีต ผนังสำเร็จรูป อิฐมวลเบา งานระบายน้ำ
สินค้าตกแต่ง มีความต้องการอย่าง

มาก ซึ่งล้วนแต่เป็นส่วนเสริมให้กลุ่มบริษัทฯ
เป็นอย่างมากและเชื่อว่าเหตุการณ์เช่นนี้จะมีต่อเนื่องไม่น้อย 3-5 ปี
ที่กล่าวมาทั้งหมดยังไม่รวมโครงการป้องกันน้ำของรัฐบาล รวมทั้งโครงการ 2.2 ล้านล้าน
ซึ่งจะเข้าสภาในเร็ว ๆ นี้ จึงเชื่อมั่นว่าบริษัทฯ จะสามารถทำกำไร
เพื่อตอบสนองผู้ถือหุ้นทุกท่านอย่างเต็มที่

แม้ว่าต้นทุนวัตถุดิบจะเพิ่มขึ้นอย่างมากจากการขึ้นราคาโดยตรงจากต้นแหล่ง หรือ
สถานที่ต้นทุนขนส่งเพิ่มขึ้นเนื่องจากเส้นทางลำเลียงสินค้าเกิดขาดหลายช่องทาง บริษัทฯ
ก็ยังสามารถปรับราคาได้อย่างเหมาะสม ทำให้แม้ว่าต้นทุนเพิ่มขึ้นบริษัทฯ
สามารถเพิ่มกำไรขั้นต้นจาก 14.572% เป็น 90.492% และมี EBITDA เพิ่มขึ้นจาก 285 ล้านบาท
เป็น 467 ล้านบาท ซึ่งขยับตัวดีขึ้นกว่า 63.69 %
และทำให้ผลประกอบการปรับตัวดีขึ้นอย่างเป็นประวัติการคือจากกำไร 39.486 ล้านในปี 2554
เป็นกำไร 259.135 ล้าน ในปี 2555 และด้วยการที่บริษัทฯ
มีความตั้งใจที่จะลดอัตราหนี้สินต่อทุนทำให้บริษัทฯ
มีการชำระหนี้อย่างต่อเนื่องและทำให้หนี้สินรวมลดลงจาก 1,917 ล้านบาท ลงมาอยู่ที่ 1,886
ล้านบาท หรือลดลงกว่า 31 ล้านบาท และทำให้อัตราส่วนหนี้สินต่อทุนลดลงมาจาก 6.78 เท่า เป็น
3.40 เท่า และอัตราส่วนดังกล่าวก็ยังมีแนวโน้มที่จะปรับตัวลดลงอย่างต่อเนื่อง
และแม้ว่าในช่วงปีที่ผ่านมาจะเป็นปีที่มีเหตุการณ์กระทบกับภาคก่อสร้างมาก แต่บริษัทฯ
ก็มีการจัดเก็บหนี้ที่ดีทำให้อัตราการเก็บหนี้เฉลี่ยลดลงจาก 42.71 วัน เป็น 53.14 วัน
ซึ่งทำให้ลดความเสี่ยงของหนี้เสียลงไปมาก

การเปรียบเทียบบริษัทฯ กับบริษัทคู่แข่งนั้น ไม่สามารถระบุได้อย่างขัดเจน
เนื่องจากธุรกิจสายคอนกรีตค่อนข้าง

หลากหลาย อย่างไรก็ตามอาจแบ่งบริษัทคู่แข่งได้ตามประเภทผลิตภัณฑ์หลักของบริษัทฯ ดังนี้

+-------------------+-------+----------+---------+---------+---------+
| บริษัทคู่แข่ง          | เครื่อ  | ผลิตภัณฑ์   | ผลิตภัณ   |         |         |
|                   | งหมาย |          | ฑ์คอนกรีต |         |         |
|                   |       | คอนกร    | สำเร็จรูป |         |         |
|                   | การค้า | ีตผสมเสร็จ |         |         |         |
+-------------------+-------+----------+---------+---------+---------+
|                   |       |          | คอนกรีตส | คอนกรีตส |         |
|                   |       |          | ำเร็จรูปง | ำเร็จรูปโ |         |
|                   |       |          | านตกแต่ง | ครงสร้าง |         |
|                   |       |          |         | งานระบบ |         |
+-------------------+-------+----------+---------+---------+---------+
|                   |       |          |         | งานโ    | งานระบบ |
|                   |       |          |         | ครงสร้าง |         |
|                   |       |          |         |         | ระบายน้ำ |
+-------------------+-------+----------+---------+---------+---------+
| บริษัทฯ             | CCP   | /        | /       | /       | /       |
+-------------------+-------+----------+---------+---------+---------+
| กลุ่มบริษัทปูนซีเมนต์ไทย | CPAC  | /        | /       | /       | -       |
+-------------------+-------+----------+---------+---------+---------+
| -                 |       | -        | /       | -       | -       |
|  บจก.สยามซีแพคบล็อค |       |          |         |         |         |
+-------------------+-------+----------+---------+---------+---------+
| -   บจก.          |       | -        | /       | /       | -       |
| อุตสาหกรรมซีแพคบล็อค |       |          |         |         |         |
+-------------------+-------+----------+---------+---------+---------+
| -   บจก           |       | -        | /       | /       | -       |
| .ผลิตภัณฑ์คอนกรีตซีแพค |       |          |         |         |         |
+-------------------+-------+----------+---------+---------+---------+
| -   บจ            |       | -        | /       | -       | -       |
| ก.ซีเมนต์ไทยการตลาด |       |          |         |         |         |
+-------------------+-------+----------+---------+---------+---------+
| -   บจก.ผ         |       | /        | /       | -       | -       |
| ลิตภัณฑ์และวัตถุก่อสร้าง |       |          |         |         |         |
+-------------------+-------+----------+---------+---------+---------+
| บมจ.ทีพีไอ โพลีน     | TPI   | /        | -       | -       | -       |
+-------------------+-------+----------+---------+---------+---------+
| บ                 | SCCC  | /        | -       | -       | -       |
| มจ.ปูนซีเมนต์นครหลวง |       |          |         |         |         |
+-------------------+-------+----------+---------+---------+---------+

3. การจัดหาผลิตภัณฑ์หรือบริการ

3.1 ลักษณะการบริการ

บริษัทฯ มีโรงงานคอนกรีตผสมเสร็จตั้งกระจายอยู่ในเขตพื้นที่กรุงเทพฯ ปริมณฑล และภาคตะวันออก
และต่างประเทศ 23 แห่ง และ มีโรงงานคอนกรีตสำเร็จรูปตั้งอยู่ใน จังหวัดชลบุรี 3 แห่ง
ซึ่งบริษัทฯ
มีบริการขนส่งและเทคอนกรีตจากโรงงานคอนกรีตผสมเสร็จไปยังหน้าโครงการของลูกค้าตลอด 24
ชั่วโมง

3.1.1 โรงงานผลิตภัณฑ์คอนกรีตผสมเสร็จของบริษัทฯ (ณ วันที่ 31 ธันวาคม 2555)

+---+---------------------+--------------------------------------------+
| โ |                     | สถานที่ตั้ง                                    |
| ร |                     |                                            |
| ง |                     |                                            |
| ง |                     |                                            |
| า |                     |                                            |
| น |                     |                                            |
+===+=====================+============================================+
| 1 | สาขาศรีราชา 1        | 113/5 ม.1 ต.ทุ่งสุขลา อ.ศรีราชา จ.ชลบุรี         |
+---+---------------------+--------------------------------------------+
| 2 | สาขาศรีราชา 2        |                                            |
+---+---------------------+--------------------------------------------+
| 3 | สาขาบ่อวิน            | ม.10 ต.เขาคันทรง อ.ศรีราชา จ.ชลบุรี            |
+---+---------------------+--------------------------------------------+
| 4 | สาขาพัทยา 1          | 52/21 ม.1 ต.นาจอมเทียน เขตพัทยา จ.ชลบุรี       |
+---+---------------------+--------------------------------------------+
| 5 | สาขาพัทยา 2          |                                            |
+---+---------------------+--------------------------------------------+
| 6 | สาขาอ่างศิลา          | 1/49 ม. 5 ต. เสม็ด อ.เมือง จ.ชลบุรี            |
+---+---------------------+--------------------------------------------+
| 7 | สาขามาบตาพุด 1       | 269/32 ถ.สุขุมวิท ต.มาบตาพุด อ.เมือง จ.ระยอง    |
+---+---------------------+--------------------------------------------+
| 8 | สาขามาบตาพุด 2       |                                            |
+---+---------------------+--------------------------------------------+
| 9 | สาขาลาดกระบัง 1      | ถ.ร่มเกล้า 1 แขวงคลอง 2 ต้นนุ่น เขตลาดกระบัง     |
|   |                     | กทม.                                       |
+---+---------------------+--------------------------------------------+
| 1 | สาขาลาดกระบัง 2      |                                            |
| 0 |                     |                                            |
+---+---------------------+--------------------------------------------+
| 1 | สาขาพานทอง          | 334 ม. 3 ต.คลองตำหรุ อ.เมือง จ.ชลบุรี          |
| 1 |                     |                                            |
+---+---------------------+--------------------------------------------+
| 1 | สาขา Segment 1      | 113 ม.5 ต.หนองไผ่แก้ว อ.บ้านบึง จ. ชลบุรี        |
| 2 |                     |                                            |
+---+---------------------+--------------------------------------------+
| 1 | สาขา Segment 2      |                                            |
| 3 |                     |                                            |
+---+---------------------+--------------------------------------------+
| 1 | สาขาหนองขาม         | 706/16 ม.1 ต.หนองขาม อ.ศรีราชา จ.ชลบุรี       |
| 4 |                     |                                            |
+---+---------------------+--------------------------------------------+
| 1 | สาขาหนองข้างคอก      | 6/7 ม.7 ต.หนองข้างคอก อ.เมือง จ.ชลบุรี         |
| 5 |                     |                                            |
+---+---------------------+--------------------------------------------+
| 1 | สาขาพัทยา 3          | 40/2 ม.1 ต.หนองปรือ อ.บางละมุง จ.ชลบุรี        |
| 6 |                     |                                            |
+---+---------------------+--------------------------------------------+
| 1 | สาขารัตนาธิเบศร์ 1     | 60/53 ม.4 ต.บางรักพัฒนา อ.บางบัวทอง จ.นนทบุรี   |
| 7 |                     |                                            |
+---+---------------------+--------------------------------------------+
| 1 | สาขารัตนาธิเบศร์ 2     | 60/53 ม.4 ต.บางรักพัฒนา อ.บางบัวทอง จ.นนทบุรี   |
| 8 |                     |                                            |
+---+---------------------+--------------------------------------------+
| 1 | สาขามาบยางพร        | 172 ม. 3 ต.มาบยางพร อ.ปลวกแดง จ.ระยอง      |
| 9 |                     |                                            |
+---+---------------------+--------------------------------------------+
| 2 | สาขาบ้านบึง           | 113 ม. 5 ต.หนองไผ่แก้ว อ.บ้านบึง จ.ชลบุรี        |
| 0 |                     |                                            |
+---+---------------------+--------------------------------------------+
| 2 | สาขาเชียงราก         | ถ.สาย 347 (แยก ม.ธรรมศาสตร์) ต.เชียงราก      |
| 1 |                     | อ.สามโคก จ.ปทุมธานี                          |
+---+---------------------+--------------------------------------------+
| 2 | สาขาท่าน้ำนนท์         |   ต.บ้านแขก ตลาดขวัญ (เมือง) อ.ตลาดขวัญ        |
| 2 |                     |   จ.นนทบุรี                                  |
+---+---------------------+--------------------------------------------+
| 2 | สาขาพระราม 9        | 809 ซอย.พระรามเก้า 21 ถ.พระรามเก้า เขตบางกะปิ |
| 3 |                     | กทม.                                       |
+---+---------------------+--------------------------------------------+

3.1.2 โรงงานผลิตภัณฑ์คอนกรีตสำเร็จรูปของบริษัทฯ (ณ วันที่ 31 ธันวาคม 2555)

  -----------------------------------------------------------------------------
  โรงงาน                             สถานที่ตั้ง
  -------- ------------------------- ------------------------------------------
  1.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           1)                        

  2.       โรงงานผลิตภัณฑ์คอนกรีต (บ้านบึง 309/10 ม.1 ต.หนองไผ่แก้ว อ.บ้านบึง จ.ชลบุรี
           2)                        

  3.       โรงงานผลิตภัณฑ์คอนกรีต (บ้านบึง 113 ม.5 ถ.หนองไผ่แก้ว อ.บ้านบึง จ. ชลบุรี
           3)                        
  -----------------------------------------------------------------------------

3.1.3 กำลังการผลิต (ณ วันที่ 31 ธันวาคม 2555)

+---------------------------+------------+--------------+-------------+
| โรงงาน                    | กำลังการผลิต | ปริมาณการผลิต* | อัตราการใช้   |
|                           |            |              |             |
|                           | ต่อเดือน     | เฉลี่ยต่อเดือน   | กำลังผลิต (%) |
|                           | (คิว)       | (คิว)         |             |
+---------------------------+------------+--------------+-------------+
| โรงงานคอนกรีตผสมเสร็จ       | 92,000     | 39,500       | 42.93       |
|                           |            |              |             |
| โรงงานผลิตคอนกรีตผสมเสร็จ    |            |              |             |
| (27 สาขา)                 |            |              |             |
+---------------------------+------------+--------------+-------------+
| โรงงานคอนกรีตสำเร็จรูป       |            |              |             |
+---------------------------+------------+--------------+-------------+
| 1) โรงงานผลิตภัณฑ์คอนกรีต     | 9,000      | 7,600        | 84.44       |
| (บ้านบึง 1)                 |            |              |             |
+---------------------------+------------+--------------+-------------+
| 3) โรงงานผลิตภัณฑ์คอนกรีต     | 4,000      | 2,400        | 60.00       |
| (บ้านบึง 2)                 |            |              |             |
+---------------------------+------------+--------------+-------------+
| 2) โรงงานผลิตภัณฑ์คอนกรีต     | 4,500      | 2,750        | 61.11       |
| (บ้านบึง 3)                 |            |              |             |
+---------------------------+------------+--------------+-------------+
| รวมคอนกรีตสำเร็จรูป (3 สาขา) | 17,500     | 12,750       | 72.85       |
+---------------------------+------------+--------------+-------------+

หมายเหตุ - * เป็นการผลิตในวันทำการปกติ

3.1.4 นโยบายการผลิต

บริษัทฯ พิถีพิถันทุกขั้นตอนการผลิต โดยใช้เครื่องจักรที่ทันสมัย
ภายใต้โรงงานที่ได้รับการรับรองระบบบริหารคุณภาพตามมาตรฐานโลก ISO 9001: 2000 และ
ISO 9001 : 2008 โดยการควบคุมอย่างใกล้ชิดจากวิศวกรผู้เชี่ยวชาญ
เพื่อสร้างสรรค์ผลิตภัณฑ์ที่มีคุณภาพสูง และตรงตามความต้องการที่ลูกค้าสั่ง

3.1.3 วัตถุดิบ

บริษัทฯ ซื้อวัตถุดิบประเภทปูนซีเมนต์ผง หินและทราย จากผู้จำหน่ายภายในประเทศ
โดยซื้อปูนซีเมนต์ผงจากผู้จำหน่ายโดยตรง คือ บมจ.ปูนซีเมนต์นครหลวง บมจ.ปูนซีเมนต์ทีพีไอ
และบมจ.ปูนซีเมนต์เอเชีย อย่างไรก็ตาม การพิจารณาสั่งซื้อปูนซีเมนต์จากผู้ผลิตแต่ละรายนั้น
บริษัทฯ จะพิจารณาจากต้นทุนเป็นหลัก ซึ่งในปัจจุบัน บริษัทฯ มียอดจำหน่ายปูนซีเมนต์ผงสูงติดอันดับ
1 ใน 5 ของปูนซีเมนต์นครหลวง ปูนซีเมนต์ทีพีไอ ปูนซีเมนต์เอเชีย นอกจากนี้ บริษัทฯ
มีนโยบายไม่เก็บสต๊อกวัตถุดิบ ยกเว้นเหล็ก ซึ่งเป็นวัตถุดิบที่ราคาค่อนข้างผันผวน ที่บริษัทฯ
จำเป็นต้องเก็บสต๊อกไว้ เพื่อป้องกันภาวะราคาผันผวนและการขาดแคลนอย่างฉับพลัน

3.2 ผลกระทบต่อสิ่งแวดล้อม

บริษัทฯ ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
และหน่วยงานสำนักงานสิ่งแวดล้อม ซึ่งมีการตรวจสอบตามกำหนดทุก 1 ปี โดยบริษัทฯ
ปฏิบัติตามกฎหมายและข้อกำหนดของทุกหน่วยงานที่กำกับดูแล
ไม่มีประวัติการทำผิดอันจะมีผลกระทบต่อสิ่งแวดล้อม ดังนั้น บริษัทฯ จึงไม่มีค่าใช้จ่ายในการลงทุน
เพื่อควบคุมปัญหาด้านสิ่ง-แวดล้อม

4. งานที่ยังไม่ได้ส่งมอบ

- ไม่มี –

ธุรกิจค้าวัสดุก่อสร้างและเครื่องตกแต่งบ้าน

บริษัท ชลบุรีกันยง จำกัด ประกอบธุรกิจร้านจำหน่ายสินค้าวัสดุก่อสร้างและอุปกรณ์ตกแต่งบ้าน
ทั้งค้าปลีกและค้าส่ง ภายใต้ชื่อร้าน “กันยงโฮมสโตร์” ดำเนินงานด้วยรูปแบบร้านค้าปลีกสมัยใหม่
(Modern Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านอย่างครบวงจร
ที่ลูกค้าสามารถเลือกซื้อสินค้าเกี่ยวกับบ้านทุกอย่างได้ในที่เดียว (One Stop Shopping)

1. ลักษณะของผลิตภัณฑ์และการให้บริการ

บริษัท ชลบุรีกันยง จำกัด จำหน่ายวัสดุก่อสร้างและอุปกรณ์ตกแต่งบ้าน
ซึ่งแบ่งประเภทของกลุ่มวัสดุก่อสร้างและสินค้าตกแต่งบ้าน ได้ 3 กลุ่ม ดังนี้

1.1 กลุ่มผลิตภัณฑ์วัสดุตกแต่ง

(1) ผลิตภัณฑ์ในห้องน้ำ เช่น กระเบื้องเซรามิค สุขภัณฑ์ อุปกรณ์ที่ใช้ในห้องน้ำ ตู้อาบน้ำ ก๊อก
ฝักบัว สายชำระ กระจก เครื่องทำน้ำร้อน เครื่องเป่ามือ เป็นต้น

(2) ผลิตภัณฑ์ที่ในห้องครัว เช่น กระเบื้อง เซรามิค อุปกรณ์ที่ใช้ในห้องครัว เตาแก๊สและไฟฟ้า
เตาอบและอุปกรณ์ อ่างล้างจาน บานซิงค์ เป็นต้น

(3) วัสดุตกแต่งผิว เช่น กระเบื้องเพื่อใช้ปูพื้นและปูผนัง ไม้ตกแต่งผิว วัสดุเลียนแบบไม้
หินตกแต่งผิว วัสดุเลียนแบบหิน ยิปซัมและอุปกรณ์ เป็นต้น

(4) ประตู หน้าต่าง จากวัสดุไม้ เหล็ก พลาสติก

(5) ผลิตภัณฑ์ที่เกี่ยวกับการตกแต่งภายนอก เช่น รั้ว พื้น หลังคา

(6) ผลิตภัณฑ์ที่เกี่ยวกับการตกแต่งภายในอื่น ๆ เช่น บล็อกแก้ว

(7) ผลิตภัณฑ์ที่เกี่ยวกับโคมไฟและอุปกรณ์ไฟฟ้า ประกอบด้วย โคมไฟ โคมระย้า ไฟแขวน หลอดไฟ
พัดลม สายไฟ อุปกรณ์ตัดไฟ อุปกรณ์สำหรับระบบไฟฟ้า แสงสว่าง ปลั๊ก เป็นต้น

1.2 กลุ่มผลิตภัณฑ์วัสดุก่อสร้าง

(1) ผลิตภัณฑ์วัตถุดิบ เช่น ปูน หิน ดิน ทราย เหล็ก ตะแกรงไวท์เมท เหล็กหล่อโครงสร้าง
เหล็กหล่อสิ้นเปลือง เป็นต้น

(2) ผลิตภัณฑ์วัสดุกึ่งสำเร็จรูป เช่น คอนกรีตมวลเบา หลังคา อิฐ เสาเข็ม คอนกรีตสำเร็จ ท่อ
เป็นต้น

(3) ผลิตภัณฑ์วัสดุสำเร็จรูป เช่น ฉนวนกันความร้อน ยางกันซึมและยางปูพื้น ลูกหมุน เป็นต้น

1.3 กลุ่มผลิตภัณฑ์หนัก (Hard Ware)

(1) ผลิตภัณฑ์ที่เกี่ยวกับอุปกรณ์ประตู เช่น ลูกบิด มือจับ บานพับ กลอน เป็นต้น

(2) ผลิตภัณฑ์ที่เกี่ยวกับเครื่องมือและอุปกรณ์ช่าง เช่น อุปกรณ์ทาสี อุปกรณ์ก่อสร้าง เครื่องมือช่าง
นอต สกรู และตะปู เป็นต้น

(3) ผลิตภัณฑ์ที่เกี่ยวกับอุปกรณ์ประปา เช่น ถังบำบัดน้ำ ก๊อกสนาม แท็งก์ ปั๊มน้ำ สายยาง
อุปกรณ์ระบบประปาอื่น ๆ และท่อ PVC เป็นต้น

(4) ผลิตภัณฑ์ที่เกี่ยวกับสีและเคมีภัณฑ์ เช่น สีทาหลังคา สีภายนอก สีภายใน สีรองพื้น สีทาปูนเก่า
สีทาปูนใหม่ สีกันเชื้อรา และสีกันสนิม เป็นต้น

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

บริษัท ชลบุรีกันยง จำกัด ใช้กลยุทธ์การแข่งขัน ดังนี้

- “One Stop Shopping” บริษัทคัดสรรสินค้าเกี่ยวกับบ้านมากด้วยคุณภาพ หลากหลายชนิด ครบ
ครันทุกประเภท เพื่อให้ลูกค้าสามารถเลือกซื้อสินค้าเกี่ยวกับบ้านทุกอย่างได้ครบในที่เดียว

- “การบริการที่ดี”พนักงานของบริษัทได้รับการอบรมให้มีความรู้ในผลิตภัณฑ์เป็นอย่างดี
เพื่อแนะนำการเลือกซื้อผลิตภัณฑ์ให้กับลูกค้าได้อย่างถูกต้องตรงตามวัตถุประสงค์และการใช้งาน
นอกจากนี้ มีคลังสินค้าขนาดใหญ่ภายในร้าน
ที่ควบคุมประสิทธิภาพการบริหารจัดการด้วยระบบสารสนเทศอันทันสมัย
สามารถจัดส่งสินค้าได้อย่างถูกต้อง รวดเร็วภายในระยะเวลาที่ลูกค้าต้องการ

- “Specialty Store” เนื่องด้วยการแข่งขันที่สูงขึ้นทำให้การเป็นเพียง One Stop Shopping
Store ไม่เพียงพอ
ทางบริษัทจึงได้พัฒนาสินค้าบางหมวดให้มีความหลากหลายและก้าวหน้ากว่าคู่แข่งเพื่อให้
ภาพลักษณะของบริษัท เป็นผู้เชี่ยวชาญมากกว่าเพียง Construction Material Store

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าของบริษัท ชลบุรีกันยง จำกัด ได้แก่ ผู้รับเหมาก่อสร้าง และลูกค้ารายย่อย
ซึ่งอยู่ระหว่างก่อสร้างที่อยู่อาศัยใหม่ หรืออยู่ระหว่างต่อเติมหรือซ่อมแซมที่อยู่อาศัย
ซึ่งนิยมเลือกซื้อวัสดุก่อสร้างและผลิตภัณฑ์ตกแต่งบ้านด้วยตนเอง

2.1.3 นโยบายราคา

บริษัทฯ จะกำหนดราคาจากต้นทุนและส่วนบวกเพิ่ม (Cost Plus Margin)
โดยในบางช่วงอาจจัดกิจกรรมส่งเสริมการขาย เพื่อมอบส่วนลด หรือของสมนาคุณแก่ให้แก่ลูกค้า
เพื่อกระตุ้นยอดขาย

2.1.4 การจำหน่ายและช่องทางการจำหน่าย

- การค้าปลีก จำหน่ายผ่านร้าน “กันยงโฮมสโตร์” ซึ่งปัจจุบันมี 2 สาขา คือ สาขาชลบุรี
ที่มีพื้นที่ขาย 8,000ตารางเมตร และกันยงโฮมสโตร์ สาขาพัทยา ที่มีพื้นที่ขาย 13,000
ตารางเมตร

- การค้าส่ง โดยจำหน่ายผ่านร้านกันยงโฮมสโตร์ทั้ง 2 สาขา
และพนักงานขายไปให้บริการลูกค้าถึงโครงการ

2.2 สภาพการแข่งขัน และภาวะอุตสาหกรรม

ในปี 55 การแข่งขันในอุตสาหกรรมวัสดุก่อสร้างในภาคตะวันออกยังคงมีการแข่งขันที่สูง
แม้ว่าตลาดจะมีการขยายตัวอย่างต่อเนื่องจากปี 54 แต่เนื่องจากมีการแข่งขันจากคู่แข่งจากกรุงเทพ
และต่างถิ่นเข้ามาอย่างต่อเนื่อง
เพื่อให้บริษัทยังสามารถรักษาอัตราการเติบโตและความสามารถในการแข่งขัน
ทำให้บริษัทได้พัฒนากลยุทธและสินค้าในการแข่งขันในตลาด
ซึ่งจากความสำเร็จในการปรับตัวและกลยุทธทำให้บริษัทสามารถเติบโตในผลประกอบการทั้งด้านยอดขายและกำไร

  ผู้ประกอบการรายใหญ่ในธุรกิจค้าปลีกวัสดุก่อสร้างในจังหวัดชลบุรี มีดังนี้

+---------------+----------+--------+----------------------------------+
| ผู้ประกอบการ    | ที่ตั้ง      | พื้นที่ขาย | ลักษณะ                            |
|               |          |        |                                  |
|               |          | โดย    |                                  |
|               |          | ประมาณ |                                  |
+===============+==========+========+==================================+
| 1.กันยงโฮมสโตร์ | อ.เมือง   | 8,000  | -   Brand Name                   |
|               | จ.ชลบุรี   | ตร.ม.  |                                  |
| โดยบริษัท       |          |        | -   มีสินค้าเกี่ยวกับบ้านครบทุกหมวด กว่า  |
| ชลบุรีกันยง จำกัด | เขตพัทยา  | 13,000 |     70,000 รายการ                |
|               | จ.ชลบุรี   | ตร.ม.  |                                  |
|               |          |        | -   พนักงานมีความรู้เรื่องสินค้า         |
|               |          |        |     สามารถแนะนำลูกค้าได้อย่างถูกต้อง   |
+---------------+----------+--------+----------------------------------+
| 2.Home Mart   | อ.เมือง   | 2,000  | -   Brand Name                   |
| Max           | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวด               |
|               |          |        |     แต่แต่ละหมวดมีตัวเลือกไม่มาก       |
+---------------+----------+--------+----------------------------------+
| 3.Home Work   | เขตพัทยา  | 10,000 | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               |          |        |     แต่ไม่ชำนาญเรื่องวัสดุก่อสร้าง       |
|               |          |        |                                  |
|               |          |        |     - มีร้านค้าจำหน่ายสินค้า           |
|               |          |        |     และบริการอื่นๆ                  |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 4. Home Pro   | อ.เมือง   | 6,000  | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               | เขตพัทยา  |        |     แต่ไม่ชำนาญเรื่องวัสดุก่อสร้าง       |
|               | จ.ชลบุรี   |        |                                  |
|               |          |        |     - มีร้านค้าจำหน่ายสินค้า           |
|               |          |        |     และบริการอื่นๆ                  |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 5. บุญถาวร     | เขตพัทยา  | 2,000  | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               |          |        |     แต่ไม่ชำนาญเรื่องวัสดุก่อสร้าง       |
|               |          |        |                                  |
|               |          |        | -   มีร้านค้าจำหน่ายสินค้า และบริการอื่นๆ |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+
| 6. โกลบอลเฮ้าส์ | อ.เมือง   | 10,000 | -   Brand Name                   |
|               | จ.ชลบุรี   | ตร.ม.  |                                  |
|               |          |        | -   มีสินค้าครบทุกหมวดของการตกแต่ง    |
|               | อ.เมือง   |        |     และจำหน่ายเรื่องวัสดุก่อสร้างบางชนิด |
|               | จ.ระยอง  |        |                                  |
|               |          |        | -   มีร้านค้าจำหน่ายสินค้า และบริการอื่นๆ |
|               |          |        |     ตั้งอยู่ในบริเวณเดียวกัน เช่น        |
|               |          |        |     เครื่องใช้ไฟฟ้า ธนาคาร ร้านหนังสือ  |
+---------------+----------+--------+----------------------------------+

3. การจัดหาผลิตภัณฑ์หรือบริการ

3.1 ลักษณะการบริการ

บริษัท ชลบุรีกันยง จำกัด จะคัดเลือกสินค้าจากผู้ผลิตหรือผู้จัดจำหน่าย จำนวน ประมาณ 600 ราย
โดยพิจารณาคุณสมบัติ คุณภาพ และราคาผลิตภัณฑ์ของผู้จำหน่ายแต่ละรายเปรียบเทียบกัน
เพื่อนำมาจำหน่ายในร้านกันยงโฮมสโตร์ โดยสินค้าแบ่งออกเป็น 3 หมวดหลัก รวมมากกว่า
70,000 รายการ
ซึ่งมีความหลากหลายและครบถ้วนมากพอที่ลูกค้าจะสามารถเลือกซื้อสินค้าได้ครบภายในที่เดียว
พร้อมทั้ง มีการบริการจัดส่งสินค้าให้แก่ลูกค้าถึงที่อีกด้วย

3.2 ผลกระทบต่อสิ่งแวดล้อม

- ไม่มี –

4. งานที่ยังไม่ได้ส่งมอบ

- ไม่มี –

ธุรกิจคอนกรีตมวลเบา

1. ลักษณะของผลิตภัณฑ์และการให้บริการ

บริษัท สมาร์ทคอนกรีต จำกัด ประกอบธุรกิจผลิตและจำหน่ายคอนกรีตมวลเบา ภายใต้ชื่อ “สมาร์ท
บล็อก” ซึ่งเป็นคอนกรีตมวลเบาระบบอบไอน้ำภายใต้ความดันสูง (Autoclaved Aerated
Concrete: AAC) สูตร Cement Base ที่ได้รับการยอมรับจากทั่วโลกว่ามีคุณภาพแข็งแกร่งทนทาน
โดยผลิตภัณฑ์ผ่านการรับรองคุณภาพมาตรฐานผลิตภัณฑ์อุตสาหกรรม มอก. 1505 - 2541

2. การตลาด และภาวะการแข่งขัน

2.1 นโยบายและลักษณะการตลาดของผลิตภัณฑ์หรือบริการที่สำคัญ

2.1.1 กลยุทธ์การแข่งขัน

ด้วยเหตุที่คอนกรีตมวลเบายังเป็นสินค้าที่ยังไม่เป็นที่นิยมใช้อย่างแพร่หลายโดยทั่วไปในงานก่อสร้างขนาดกลางและขนาดเล็ก
เนื่องจากยังมีผู้รับเหมาก่อสร้าง ช่าง และลูกค้าบางส่วนไม่เข้าใจคุณสมบัติ วิธีการใช้งาน
และคุณประโยชน์ที่แท้จริงของคอนกรีตมวลเบา บริษัทฯ จึงมีแนวทางการทำตลาดดังนี้

- ให้คำแนะนำการใช้งานกับช่าง โดยมีทีมงานวิศวกรผู้เชี่ยวชาญให้คำแนะนำ
และสาธิตวิธีการใช้งานแก่ลูกค้า และหน่วยงานต่าง ๆ

- จัดตั้งตัวแทนจัดจำหน่ายและดำเนินการตลาดในฐานะพันธมิตรธุรกิจร่วมกัน
โดยเลือกเฉพาะตลาดที่มีศักยภาพในการเติบโตสูง และให้ผลกำไร

- มุ่งเน้นเรื่องการวิจัยและพัฒนาผลิตภัณฑ์ ให้มีคุณสมบัติที่สอดรับกับความต้องการของผู้บริโภค
และก้าวทันเทคโนโลยีการก่อสร้างสมัยใหม่

2.1.2 ลักษณะลูกค้าและกลุ่มลูกค้าเป้าหมาย

กลุ่มลูกค้าเป้าหมายของบริษัท ได้แก่ ผู้รับเหมาก่อสร้างทุกขนาด และทุกภาค
โดยเฉพาะในภาคกลาง และภาคตะวันออก

2.1.3 นโยบายราคา

บริษัทจะกำหนดราคาจากต้นทุนและส่วนบวกเพิ่ม (Cost plus Margin)
โดยนำปริมาณการสั่งซื้อและการแข่งขันของอุตสาหกรรมมาพิจารณากำหนดราคาของตลาดประกอบเช่นกัน

2.1.4 การจำหน่ายและช่องทางการจำหน่าย

1.  บริษัทจะทำการจัดจำหน่ายผลิตภัณฑ์ผ่านตัวแทนจัดจำหน่าย และขายตรงเข้าโครงการ
    โดยมีลูกค้าส่วนใหญ่ในภาคกลาง และภาคตะวันออก

1.  2.1.5
    มุ่งเน้นการสร้างแบรนด์ของสินค้าให้เป็นที่รู้จักมากขึ้นและสร้างความต่างให้ทั้งในสินค้าและเน้นความพึงพอใจของลูกค้าเป็นหลัก

2.  2.2 สภาพการแข่งขัน และภาวะอุตสาหกรรม

ในปี 2555 โครงการก่อสร้างต่าง ๆ ในภาคอสังหาริมทรัพย์ มีความเจริญเติบโตสูง
อีกทั้งวัสดุก่อสร้างอิฐมวลเบาสามารถที่จะเข้าไปทดแทนวัสดุก่อสร้างชนิดอื่น เช่น อิฐมอญ ทั้งนี้
เป็นเพราะคุณสมบัติของวัสดุก่อสร้างอีกทั้งปัจจุบันผู้บริโภคตระหนักถึงการลดภาวะโลกร้อน
ทำให้สินค้าอิฐมวลเบาได้เป็นสินค้าทดแทนในงานผนังมากยิ่งขึ้น จึงทำให้ยอดขายโดยรวม

ในปี 2555 โตขึ้นจากปี 2554 14.6%
ทั้งนี้ในด้านราคาขายสามารถปรับขึ้นได้ด้วยการที่อุปสงค์ของอิฐมวลเบามีการเติบโตอย่างต่อเนื่อง
ทำให้ผลประกอบการของ SMC มีกำไรถึง 14.4%

ผู้ประกอบการรายใหญ่ในธุรกิจคอนกรีตมวลเบา มีดังนี้

+----------------------------------+-----------------+-----------------+
| บริษัท                             | ชื่อสินค้า          | กำลังการผลิต      |
|                                  |                 |                 |
|                                  |                 | (ล้านตารางเมตร/  |
|                                  |                 | ปี)              |
+----------------------------------+-----------------+-----------------+
| บริษัท ควอลิตี้คอนสตรัคชั่นโปรดัคส์ จำกัด   | Q-CON           | 12.00           |
| (มหาชน)                          |                 |                 |
+----------------------------------+-----------------+-----------------+
| บริษัท ซุปเปอร์บล็อก จำกัด (มหาชน)     | Super block     | 5.75            |
+----------------------------------+-----------------+-----------------+
| บริษัท แลนด์สเคป จำกัด               | CPAC            | 3.00            |
+----------------------------------+-----------------+-----------------+
| บริษัท สมาร์ทคอนกรีต จำกัด            | Smart Block     | 3.00            |
+----------------------------------+-----------------+-----------------+
| บริษัท ไทยคอน จำกัด                 | THAI CON        | 3.00            |
+----------------------------------+-----------------+-----------------+
| บริษัท พรอสเพอริตี้คอนกรีต จำกัด        | PCC             | 1.50            |
+----------------------------------+-----------------+-----------------+
| บริษัท พีซีซี ออโตเครป จำกัด           | PCC             | 1.50            |
+----------------------------------+-----------------+-----------------+

3. การจัดหาผลิตภัณฑ์หรือบริการ

3.1 ลักษณะการบริการ

บริษัท สมาร์ทคอนกรีต จำกัด ดำเนินการผลิตคอนกรีตมวลเบาระบบอบไอน้ำภายใต้ความดันสูง AAC
(Autoclaved Aerated Concrete) ด้วยเทคโนโลยีและเครื่องจักร WEHRHAHN
ประเทศเยอรมัน โรงงานผลิตตั้งอยู่บริเวณทางหลวงหมายเลข 344 เลขที่ 11 หมู่ที่ 9
ถนนบ้านบึง-แกลง ตำบลหนองอิรุณ อำเภอบ้านบึง จังหวัดชลบุรี ปัจจุบันมีกำลังการผลิต 3
ล้านตารางเมตรต่อปี

3.1.1 นโยบายการผลิต

บริษัทฯ ควบคุมการผลิตทุกขั้นตอน โดยใช้ระบบเทคโนโลยีการผลิตที่ทันสมัย
และทีมงานวิศวกรผู้เชี่ยวชาญเพื่อให้คอนกรีตมวลเบาทุกก้อนมีคุณภาพสม่ำเสมอเท่ากัน
ขนาดมิติทุกด้านเที่ยงตรง หน้าสัมผัสราบเรียบ และแข็งแกร่งทนทาน สามารถกันความร้อน กันเสียง
ทนไฟ ตรงตามที่มาตรฐานอุตสาหกรรม ในขณะที่ควบคุมต้นทุนการผลิตให้ต่ำ

3.1.2 วัตถุดิบ

บริษัทฯ ซื้อวัตถุดิบหลัก อันได้แก่ ปูนซีเมนต์ปอร์ตแลนด์ ทราย ยิปซั่ม และปูนขาว
จากผู้จำหน่ายภายในประเทศ โดยจะพิจารณาคุณภาพ
และราคาผลิตภัณฑ์ของผู้จำหน่ายแต่ละรายเปรียบเทียบกัน เพื่อให้ได้วัตถุดิบการผลิตที่มีคุณภาพ
ภายใต้ราคาที่บริษัทฯ สามารถแข่งขันในอุตสาหกรรมได้ด้วย
โดยมีการตรวจสอบและทดสอบให้แน่ใจว่าวัตถุดิบที่นำมาใช้ได้คุณภาพที่เหมาะสมก่อนเข้าสู่กระบวนการผลิต

3.2 ผลกระทบต่อสิ่งแวดล้อม

- ไม่มี –

4. งานที่ยังไม่ได้ส่งมอบ

- ไม่มี –